《元夜阴晦》
金朝·刘勋

逐逐雕鞍趁画轮，年芳乐事一番新。芙蓉城暖东风夜，杨柳楼番笑语春。

两鬓愁添新白雪，十年梦到软红尘。空庭不见梅花月，寂莫春阴最恼人。

作者简介：字少宣，初名讷，字辩老，先为云中人，客居济南。生卒年均不详，约金世宗大定中，至哀宗天兴初之间在世，年五十余岁。与其兄汉老俱工诗。幼随官，居济南二十余年。后南渡居陈，数与刘从益相唱和。为人俊爽滑稽，每尊俎间，一谈一笑可喜。连举终不第。陈为元兵所陷，勋遂被难。